b"\n_START_ARTICLE_\nBeyt\n_START_PARAGRAPH_\nBeyt o Beyt Shankhodhar \xc3\xa9s una illa del golf de Kutch, avui a Gujarat i que va formar una petita subdivisi\xc3\xb3 de la taluka d'Okhamandal, a la divisi\xc3\xb3 d'Amreli a l'estat de Baroda. L'\xc3\xbanica poblaci\xc3\xb3 era Beyt 22\xc2\xb0\xc2\xa035\xe2\x80\xb2\xc2\xa0N, 69\xc2\xb0\xc2\xa009\xe2\x80\xb2\xc2\xa0E, que era municipalitat i que el 1901 tenia 4.615 habitants. La seva superf\xc3\xadcie \xc3\xa9s de poc m\xc3\xa9s de 10\xc2\xa0km\xc2\xb2._NEWLINE_\xc3\x89s una illa sagrada pels hinduistes i especialment pels vaixnavites, i hi ha diversos temples destacant el de Shank Narayan, destru\xc3\xaft el 1859 a la guerra dels brit\xc3\xa0nics amb els waghers o waghirs per\xc3\xb2 reconstru\xc3\xaft per Khande Rao Kaikwar de Baroda."